Fratele unui protestatar de la Capitoliu este un agent al Serviciilor Secrete americane, care a condus echipa de pază a fostei prime doamne Michelle Obama.
Unul dintre participanții la protestele de la Capitoliu, Scott Fairlamb, are un frate membru al serviciilor secrete, care nu a știut însă nimic despre acțiunile acestuia. Michelle Obama era apropiată de Preston Fairlamb, fratele protestatarului, care a fost șeful escortei sale. Fratele agentului se confruntă cu acuzații federale din cauza revoltei de la Capitoliu.
Fratele unui protestatar de la Capitoliul din SUA este un agent al Serviciilor Secrete americane care a asigurat paza fostei prime doamne Michelle Obama, informează CNN.Preston Fairlamb III, fratele lui Scott Fairlamb, care se confruntă cu cinci acuzații legate de presupusul său rol în atacul de la Capitoliu, este membru al Serviciilor Secrete și, potrivit memoriilor soției lui Obama, din 2018, a fost la un moment dat coordonatorul escortei acesteia."Cu toții ne-am apropiat de agenții noștri de-a lungul timpului. Preston Fairlamb a coordonat la un moment dat serviciul meu de pază", a scris Obama în cartea sa "Becoming." În 2012 ea a participat și la slujba de pomenire a tatălui lui Fairlamb, potrivit unei declarații a bisericii unde a avut loc slujba.Peste 125 de persoane acuzate în legătură cu revoltele de la CapitoliuAvocatul lui Scott Fairlamb, Harley Breite, a declarat pentru CNN că Preston Fairlamb nu a știut de acțiunile fratelui său din timpul atacului asupra Capitoliului. "El nu a fost la curent cu nimic din ceea ce clientul meu se presupune că a făcut în acea zi", a spus el.Până acum, Departamentul de Justiție a acuzat peste 125 de persoane în legătură cu revoltele de la Capitoliu. Acuzațiile au permis autorităților să efectueze arestări, să percheziționeze case și să continue investigații mai ample, care ar putea duce în zilele următoare la judecarea cazurilor în fața unui mare juriu federal.Multe dintre cazuri se bazează pe înregistrări video sau pe postări de pe rețelele de socializare, protestatarii fiind acuzați de comportament turbulent și de intrare pe proprietăți restricționate. Unii dintre protestatari s-au predat poliției și și-au recunoscut deja presupusele delicte.Autoritățile au declarat că vor trece de la arestări și acuzații simple la cazuri mai complicate, concentrându-se asupra grupurilor extremiste care au participat la atac.